Braak (Öberndörp)

Braak () is en Dörp in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers bi Öberndörp mit bi.

 Geografie 

Braak liggt in de Masch an’n Diek von de Oost.

De Naveröörd sünd Altona un Öberndörp in’n Noorden, Bentwisch in’n Noordoosten, Op’n Köck in’n Oosten, Nedderstreek un Nedderstrekerdiek in’n Süüdoosten, Ohrensfluchterdiek in’n Süden, Ohrensflucht in’n Süüdwesten un Oostercaadwisch in’n Westen.

 Historie 

 Verwaltungsgeschicht 

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

 Inwahnertall 

 Religion 

Braak is evangeelsch-luthersch präägt un höört to dat Kaspel von de Georg-Kark in Öberndörp.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

 Weertschop un Infrastruktur 

 Verkehr 

Braak liggt an de Kreisstraat 25, de in’n Noorden na Öberndörp un Geversdörp geiht un in’n Süden na Hemm un in Hemmoor an de Bundsstraat 73 ran. Ok över Öberndörp un de K 24 besteiht Togang to de B 73.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 36 Kilometer in’n Süüdoosten von Braak.

De nächste Bahnhoff is so bi fiev Kilometer wied weg in’n Noordwesten de Bahnhoff Wingst an de Nedderelvbahn.

 Footnoten 

Kategorie:Oort
Kategorie:Landkreis Cuxhoben